বৃষ্টি মুখর সন্ধ্যা ভরিয়ে তুলুন মুচমুচে এই মুখরোচকে

ওয়েব ডেস্ক: বাড়ির ঝাল খাবার মুখে না তুললেও বাইরের তেলঝাল মশলা খাবার খেতে ওস্তাদ খুদেরা। বিকেল হতেই মুখরোচক (Snacks Craving in Evening) খাবারের বায়না ধরে তাঁরা। আর বাচ্চাদের হাতে ফ্রায়েড চিকেন (Fried Chicken) তুলে দিলে তো কথাই নেই! একটা পিসও প্লেটে পড়ে থাকেনা। তবে শুধু বাচ্চারা নয়, বড়দের সামনে রাখলেও এই স্ন্যাক্স নিমিষে উধাও হয়ে যায়। ফাস্টফুড সেন্টারের ফ্রায়েড চিকেন (Fastfood Centre Fried Chicken) খেতে সুস্বাদু হলেও রোজ খাওয়া মোটেই ভাল নয়। সস্তা সস, বাসি পোড়া তেল স্বাস্থ্যের পক্ষে ক্ষতিকর। কিন্তু এখন মাঝে মধ্যেই মুখে উঠবে এই খাবার। ক্ষতিও হবে না। উপায় কিন্তু আছে! এবার বাড়িতে অল্প উপকরণে বানিয়ে ফেলতে পারেন ফ্রায়েড চিকেন। বাড়ির খাবারের স্বাদও পাবেন আবার মাঝে মধ্যে পছন্দের খাবারও থাকবে প্লেটে।

কী কী উপকরণ লাগবে?
ফ্রায়েড চিকেন তৈরি করতে লাগবে ৩০০ গ্রাম চিকেন (ব্রেস্টের অংশ), দুটো ডিম, গোলমরিচ গুঁড়ো, দুটো পেঁয়াজ, একটা ক্যাপসিকাম, অল্প সরষে, মেয়োনিজ, নুন, সাদা তেল, হাফ কাপ মধু, পাতিলেবুর রস, অল্প আদা, কয়েকটা রসুন, লাল লঙ্কা গুঁড়ো, মৌরি গুঁড়ো, এক কাপ কর্নফ্লাওয়ার।

আরও পড়ুন: পোলাও, ফ্রায়েডরাইস ছেড়ে এবার ট্রাই করুন অমৃতভোগ, রইল প্রণালী

পদ্ধতি:
সু-স্বাদু এই স্ন্যাক্স তৈরি করতে প্রথমে চিকেন ব্রেস্ট পাতলা করে কেটে তার মধ্যে অল্প নুন ও অল্প পাতিলেবুর রস মাখিয়ে একঘন্টা ম্যারিনেটে রাখতে হবে। এরপর একটা ছোট পাত্রে দুটো ডিম ভেঙে তার মধ্যে গোলমরিচ গুঁড়ো, আদা বাটা, রসুন বাটা, কর্নফ্লাওয়ার, মৌরি গুঁড়ো, অল্প লঙ্কা গুঁড়ো ও নুন মিশিয়ে নিতে হবে। এবার একটা প্যানে বেশি করে তেল গরম করে চিকেনের পিসগুলো ওই মিশ্রণে ডুবিয়ে ছাঁকা তেলে লাল লাল করে ভেজে নিতে হবে। ভাজাগুলো তুলে নিয়ে ওই তেলেই পেঁয়াজ, ক্যাপসিকাম ও অল্প রসুন কুচি আর আদা বাটা দিয়ে নাড়াচাড়া করতে হবে। এরপর স্বাদমতো নুন ও লাল লঙ্কা গুঁড়ো মিশিয়ে দিতে হবে। এরপর বেটে রাখা সরষে, মেয়োনিজ ও মধু দিয়ে নাড়াচাড়া করে ভেজে রাখা চিকেনের পিসগুলো দিয়ে দিতে হবে। মশলার সঙ্গে চিকেন ভালো করে মিশে গেলে গ্যাস বন্ধ করে দিন। ব্যস রেডি গ্রেভি ফ্রায়েড চিকেন।

দেখুন অন্য খবর